बढ़ी हुई धड़कनें और पसीना सामने ला देता है सारा सच
Pakistan Seema Haider Case Update; What is a Polygraph Test? | How Does It Work? Working Mechanism, Accuracy, and Limitations भास्कर एक्सप्लेनर में जानेंगे क्या है पॉलीग्राफी टेस्ट, इससे सच कैसे सामने आ जाता है और सीमा हैदर का ये टेस्ट कराने की जरूरत क्यों महसूस हुई?
'सीमा हैदर सच्ची है और सिर्फ सचिन के लिए वह भारत आई है। अगर उस पर तब भी शक है तो सच जानने के लिए सीमा का पॉलीग्राफ टेस्ट करवा सकते हैं। अगर वह निर्दोष पाई जाती है तो उसे भारत की नागरिकता मिलनी चाहिए।' 
ये बात सीमा हैदर के वकील एपी सिंह ने शुक्रवार को कही। सीमा हैदर का पॉलीग्राफ टेस्ट कराने की चुनौती देने वाले वकील एपी सिंह वही हैं, जिन्होंने निर्भया केस में दोषियों की ओर से केस लड़ा था। मीडिया रिपोर्ट्स में भी दावा किया जा रहा है कि यूपी ATS सीमा का पॉलीग्राफ टेस्ट कराना चाहती है, लेकिन ऐसा करने के लिए उसे कोर्ट से इजाजत चाहिए। हालांकि आधिकारिक रूप से अभी इस पर कोई बयान नहीं आया है।
भास्कर एक्सप्लेनर में जानेंगे क्या है पॉलीग्राफ टेस्ट, इससे सच कैसे सामने आ जाता है और सीमा हैदर का ये टेस्ट कराने की जरूरत क्यों महसूस हुई?
सवाल-1: सीमा हैदर का पॉलीग्राफ टेस्ट कराने की जरूरत क्यों महसूस हो रही है?
जवाब: सीमा हैदर से लगातार दो दिन 15-15 घंटे तक यूपी एटीएस ने पूछताछ की। इसके बावजूद कई सवालों के जवाब अधूरे रह गए या उन पर भरोसा करना मुश्किल है। यूपी एटीएस यह जानना चाहती है कि सीमा हैदर ने जो कुछ बताया है, उसमें कितनी सच्चाई है। मसलन…
भारतीय जांच एजेंसी यह भी जानना चाहती है कि सीमा हैदर ने पाकिस्तान से नेपाल के रास्ते भारत आने को लेकर जो भी बातें कही है, उसमें कितनी सच्चाई है। इसके लिए पॉलीग्राफ टेस्ट के जरिए चीजें साफ हो सकती हैं।
सवाल-2: पॉलीग्राफ टेस्ट है क्या, जिससे सीमा की सच्चाई सामने आने के दावे किए जा रहे हैं?
जवाब: फोरेंसिक साइकोलॉजी डिवीजन के हेड डॉ. पुनीत पुरी के मुताबिक, पॉलीग्राफ टेस्ट के लिए कोर्ट से मंजूरी लेने की जरूरत होती है। पॉलीग्राफ टेस्ट नार्को टेस्ट से अलग होता है। इसमें आरोपी को बेहोशी का इंजेक्शन नहीं दिया जाता है, बल्कि कार्डियो कफ जैसी मशीनें लगाई जाती हैं।
इन मशीनों के जरिए ब्लड प्रेशर, नब्ज, सांस, पसीना, ब्लड फ्लो को मापा जाता है। इसके बाद आरोपी से सवाल पूछे जाते हैं। झूठ बोलने पर वो घबरा जाता है, जिसे मशीन पकड़ लेती है।
इस तरह का टेस्ट पहली बार 19वीं सदी में इटली के अपराध विज्ञानी सेसारे लोम्ब्रोसो ने किया था। बाद में 1914 में अमेरिकी मनोवैज्ञानिक विलियम मैरस्ट्रॉन और 1921 में कैलिफोर्निया के पुलिस अधिकारी जॉन लार्सन ने भी ऐसे उपकरण बनाए।
सवाल- 3: क्या पॉलीग्राफ टेस्ट में कही गई बातों का सबूत की तरह इस्तेमाल होता है?
जवाब: 2010 में सुप्रीम कोर्ट ने कहा था कि पॉलीग्राफ टेस्ट में आरोपी की कही गई बातों को सबूत नहीं माना जाना चाहिए, बल्कि यह सिर्फ सबूत जुटाने के लिए एक जरिया होता है। इसे ऐसे समझिए कि अगर पॉलीग्राफ टेस्ट में कोई हत्या आरोपी मर्डर में इस्तेमाल हथियारों की लोकेशन बताता है, तो उसे सबूत नहीं माना जा सकता है। लेकिन, अगर आरोपी के बताए लोकेशन से हथियार बरामद हो जाता है तो फिर उसे सबूत माना जा सकता है।
इस मामले में कोर्ट ने यह भी कहा था कि हमें यह समझना चाहिए कि इस तरह के टेस्ट के जरिए किसी व्यक्ति की मानसिक प्रक्रियाओं में जबरन घुसपैठ करना भी मानवीय गरिमा और उसके निजी स्वतंत्रता के अधिकारों के खिलाफ है। ऐसे में ज्यादा गंभीर मामलों में ही कोर्ट की इजाजत से इस तरह की जांच होनी चाहिए।
सवाल- 4: पॉलीग्राफ मशीन कैसे धड़कनों और पसीने से सच पता कर लेती है?
जवाब: एक पॉलीग्राफ मशीन में सेंसर लगे हुए कई सारे कंपोनेंट होते हैं। इन सभी सेंसर को एक साथ मेजर करके किसी व्यक्ति के साइकोलॉजिकल रिस्पॉन्स का पता लगाया जाता है। इसे ऐसे समझिए कि किसी व्यक्ति को झूठ बोलते समय कुछ घबराहट होती है तो ये मशीन तुरंत उसे पता कर लेती है। आइए अब इस मशीन के काम करने के तरीके को समझते हैं…
न्यूमोग्राफ: व्यक्ति के सांस लेने के पैटर्न को रिकॉर्ड करके और सांस लेने की गतिविधि में बदलाव का पता लगाता है।
कार्डियोवास्कुलर रिकॉर्डर: यह किसी व्यक्ति की दिल की गति और ब्लड प्रेशर को रिकॉर्ड करता है।
गैल्वेनोमीटर: यह मशीन स्किन पर आने वाले पसीने की ग्रंथि में बदलाव को नोटिस करती है।
रिकॉर्डिंग डिवाइस: यह पॉलीग्राफ मशीन के सभी सेंसर से मिलने वाले डेटा को रिकॉर्ड करके उसका विश्लेषण करता है।
सवाल- 5: इस जांच में दो तरह के कौन से टेस्ट होते हैं? 
जवाब: इस जांच में इन दो तरह के टेस्ट होते हैं…
सवाल- 6: क्या पॉलीग्राफ टेस्ट में सच को छिपाया जा सकता है?
जवाब: अमेरिका की साइकोलॉजिकल एसोसिएशन के मुताबिक, पूछताछ के दौरान शरीर में होने वाले बदलाव या घबराहट से यह तय नहीं किया जा सकता कि आरोपी कुछ छिपा रहा है या झूठ बोल रहा है। हालांकि यह सच को पता करने का एक माध्यम जरूर हो सकता है।
वंडरपोलिस की एक रिसर्च से ये पता चला है कि अगर कोई व्यक्ति अपने इमोशन को कंट्रोल में रख सकता है तो इस जांच से उस पर कुछ खास प्रभाव नहीं पड़ता है।
अगर आरोपी के दिए सही जवाब को एक्सपर्ट गलत बताकर उस पर दबाव बनाने लगते हैं तो वह नर्वस होने लगता है। आमतौर पर उसके नर्वस होने पर ही ये मान लिया जाता है कि वह झूठ बोल रहा है। हालांकि कई मामलों में इस जांच के जरिए असली अपराधी को भी पकड़ा गया है।
भास्कर एक्सप्लेनर की ये खबरें भी पढ़ें...
1. क्या है अल-नीनो जो मानसून पर बनेगा संकट:कई राज्यों में सूखे की आशंका; हिंद महासागर की ठंडी हवाओं से मिलेगी राहत
मानसून आते ही दो शब्द अक्सर चर्चा में आ जाते हैं- ला-नीनो और अल-नीनो। स्पेनिश भाषा के ये शब्द इस बार भी सुनाई दे रहे हैं। 8 जून को केरल में मानसून की पहली बारिश हुई और उसी दिन अमेरिकी एजेंसी NOAA यानी नेशनल ओशनिक एंड एटमॉस्फेरिक एडमिनिस्ट्रेशन ने बताया कि प्रशांत महासागर में अल-नीनो आ गया। भारत में इसे बुरी खबर मानकर चर्चा शुरू हो गई।
ऐसे में आज भास्कर एक्सप्लेनर में जानते हैं कि ये अल-नीनो है क्या, इसमें ला-नीनो से अलग क्या है और भारत के लिए ये बुरी खबर क्यों है? पूरी खबर यहां पढ़ें
2. मानसून के बूते भारत सदियों तक नंबर वन इकोनॉमी रहा:इसी वजह से हम गुलाम बने, आखिर इतना ताकतवर मानसून बना कैसे
मानसून ने भारत को अंग्रेजों का गुलाम बनाया। अमेरिका और चीन छोड़िए, मानसून के बूते भारत सदियों तक दुनिया की नंबर वन इकोनॉमी रहा। मानसून ही सरकार का बहीखाता चलाता है। चौंकिए मत, ये सच है। मानसून ताकतवर है ही, पर कैसे…? आज मंडे मेगा स्टोरी में सिलसिलेवार ढंग से जानते हैं इस सवाल का जवाब… पूरी खबर यहां पढ़ें